'Kend dit land'

Regeringens pilotprojekt 'Kend dit land' er søsat for at danske børn skal kende deres eget lands mangfoldige natur, kultur og historie.

Omkring 3.000 elever fra 4. klasser i ni kommuner får mulighed for at blive klogere på Danmark. Turene går på tværs af landet og forbi mange forskellige museer og naturområder. Projektet løber fra august til oktober i år.

Det er kulturministeriet, undervisningsministeriet, miljø- og fødevareministeriet og børne- og socialministeriet, der står bag projektet.

Regeringen har besluttet, at projektet skal udbredes, og derfor er der afsat 72,9 millioner kroner over de næste fire år. Beløbet er en del af de 400 millioner kroner, der generelt er afsattil kulturområdet. Midlerne skal findes i den kommende finanslov.

Kilde: Kulturministeriet